Aeschi SO

Äschi (amtlich Aeschi) isch e Iiwohnergmein im Bezirk Wasseramt im Kanton Soledurn, Schwiiz. Geografii Äschi isch es Dorf a dr Hauptstross Solothurn-Herzogebuechsee. D Gmeindsflächi umfasst 66 % langwirtschaftlichi Flächi, 21,3 % Waud, 9 % Sidligsflächi u 3,7 % suschtigi Flächi. Nochbergmeinde si Etzike, Bolke u Drei Hööf im Kanton Soledurn u Herzogebuechsee, Bettehuse, Hermischwiu (bis Endi 2015), Niderönz u Seeberg im Kanton Bärn. Gschicht Siit 1994 ghört dr Wiiler Burgäschi (franz. verautet Aeschi-le-Château.) zue dr Gmeind. Zum 1. Jänner 2012 isch Steihof (dt. Steinhof), wo aus soledurnischi Exklave im bärnische Oberaargau liit, zue Äschi iigmeindet worde. Äschi isch zum erschte Mou gnennt worde im Johr 1252, Steihof 1201 aus de Steine. Bevöukerig Quälle: Bundesamt für Statistik 2005 De Uusländeraateil isch 2010 bi 4,1 % gläge. Religion 40,7 % vo dr Iiwooner si im Johr 2000 evangelisch-reformiert gsii, 42,7 % si römisch-katholisch. Politik Bi dr Nationalrootswaale 2011 hät s das Ergebnis gää: BDP 6,7 %, CVP 18,6 %, EDU 0,8 %, EVP 0,6 %, FDP 12,8 %. GLP 5,7 %, GP 6,6 %, SP 21,9 %, SVP 23,9 %, Suschtigi 2,3 %. Gmeindspresidänt isch dr Urs Müller (Stand 2012). Wirtschaft D Arbetslosigkeit isch im Johr 2011 bi 1,3 % gläge. Sproch und Dialäkt Bi dr Voukszellig 2000 hei vo dr 1158 Iiwohner 96,5 % Dütsch aus Hauptsproch aagää, 0,2 % Französisch, 0,4 % Italienisch u 2,9 angeri Sproche. Dr hochalemannisch Dialäkt vo Äschi ghört zue dr Dialäkt vo dr Region Soledurn, wo ähnlich sind zum Bärndütsch. Weblink www.aeschi-so.ch Urs Zurschmiede: Aeschi (SO).. In: Historisches Lexikon vo dr Schwiiz. Urs Zurschmiede: Burgäschi.. In: Historisches Lexikon vo dr Schwiiz. Beat Hodler: Steinhof.. In: Historisches Lexikon vo dr Schwiiz. Fuessnote